钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

问其宫度先以常法论设甲乙丁斜三角形甲为天顶乙为黄道交子午圈日月俱在丁以升度得乙丁弧以太阳距度得甲乙弧查本表得其两孤间之角以甲乙丙三角形内因九十度限在丙必求甲丙为垂线指九十度距甲顶若

干，更求乙丙为九十度限，与子午相距若干，则丁丙
乃日月距九十度○所自有者，而以先得甲乙弧与
乙丁弧及两弧间之角，因求得时差。此本《九十度限
表》所繇起，乃常法也。第以此求之，必先算日月高弧
及高弧交黄道角等，未免太烦。《乃简法》则惟算黄道
何度分当九十度，即此斜角三角形内径求甲丁弧，
为日月高弧之馀弧。又求甲丁乙角，即高弧交黄道
之角，则视差小三角形内。〈见前五卷三题〉以高弧得高差，以
本角得交角及馀角，而推所对之弧，为南北东西差。